Mitä ajattelet kuullessasi nimen Jeesus?
Ihmiset kaikkialla ovat kuulleet Hänen nimensä, -
ja eniten myyty kirja, Raamattu, kertoo Hänestä, mutta kuka Hän oikein on?
Monille Hän on Pelastaja ja Messias, joka kuoli heidän syntiensä tähden.
Tiesitkö, että Hän syntyi juutalaiseen perheeseen ja varttui Israelissa?
Hänen nimensä on hepreaksi Jeshua. Ikätoveriensa tavoin Hän luki Tooraa, -
juhli raamatullisia juhlia ja vietti perheensä kanssa sapattia.
Kuitenkin suurimman osan ajasta -
seurakunta on kuvannut Hänet tavalla, jota monet juutalaiset eivät tunnista, -
irti inhimillisestä identiteetistään ja juutalaisesta kulttuuristaan.
Jeshuan opetusten ymmärtämiseksi on tärkeä tuntea Hänen taustansa.
Hän itse sanoi: "...pelastaja nousee juutalaisten keskuudesta."
Mitä Hän sillä tarkoitti?
Palataan sinne, mistä kaikki alkoi.
Mitä Jeesus ja Hänen juutalaisuutensa vaikuttivat kristilliseen uskoon?
1. Mooseksen kirjan luvussa 12 Jumala valitsi Abrahamin -
ja lupasi, että kaikki kansat saisivat siunauksen hänen kauttaan.
Lupaus siirtyi Abrahamilta hänen jälkeläisilleen Iisakille ja Jaakobille.
Jaakobin nimi muutettiin Israeliksi. Hänen pojistaan tulivat Israelin heimot.
Jaakobin toiseksi nuorimman pojan Joosefin kautta Israel päätyi Egyptiin.
Raamatun mukaan Israelin kansa oli Egyptissä 430 vuotta.
Sitten Jumala antoi heille pelastajan, Mooseksen, ja vapautti kansansa.
Mooses sanoi: "Päästä kansani menemään", ja Israel pääsi vapaaksi.
Egyptissä Israel kasvoi 70 ihmisen perheestä miljoonapäiseksi kansaksi.
Jumala johdatti näitä entisiä orjia ja puhui heille erämaassa.
Jakeessa 2. Moos. 19:6 Jumala sanoi: -
"Ja te olette minulle pappisvaltakunta ja pyhä kansa."
Siinain vuorella Jumala uskoi tälle kansalle oman Sanansa Tooran.
Juutalaiset siirsivät Tooran sukupolvelta toiselle.
He tottelivat Herraa, joka sanoi: -
"Painakaa siis nämä minun sanani sydämeenne ja mieleenne."
Juutalaiset vaalivat Sanaa, jonka varaan moni rakentaa elämänsä.
Jumala lupasi: "minä panen sinut pakanain valkeudeksi, -
että minulta tulisi pelastus maan ääriin asti."
Tämä profetia täyttyi, kun Jeesus tuli. Jeesuksen 12 opetuslasta -
ja ensimmäiset kristityt olivat juutalaisia. He levittivät ilosanomaa -
juutalaisille ja pakanoille Jerusalemista maan ääriin asti.
Vaikka kristinuskon juuret ovat Israelissa ja juutalaisten parissa, -
seurakunnalla on ollut tärkeä rooli antisemitismin historiassa.
Monet arvostetut kirkon johtajat ovat vääristelleet teologiaa -
ja arvostelleet juutalaisia ankarin ja kielteisin sanoin.
Siksi seurakunnan ja juutalaisten välit olivat vuosisatoja huonot.
Siitä sai myös alkunsa natsien ideologia, joka johti holokaustiin.
Suremme tätä juutalaisten veljiemme ja siskojemme kanssa, -
mutta onneksi tarina ei pääty tähän.
Aina on ollut kristittyjen jäännös, joka on tukenut juutalaisia.
Corrie Ten Boomin perhe piilotti juutalaisia ja auttoi heitä pakenemaan.
Martin Luther King Jr. tuki Abraham Hescheliä ihmisoikeusliikkeen aikana -
ja sanoi vastustavansa antisemitismiä, koska se on väärin ja pahaa.
Vaikka ihmiset ja vihollinen ovat yrittäneet tuhota juutalaiset, -
Jumalan suunnitelma ei muutu.
Miksi? Koska Jumala pitää liittonsa. Hän on luotettava ja pitää lupaukset.
"Sillä ei Jumala armolahjojansa ja kutsumistansa kadu." Room. 11:29
Raamatussa on paljon lupauksia Israelin ennalleen asettamisesta.
Yksi tärkeimmistä jakeista on Hes. 36:22―23. Herra sanoo: -
"En tee minä teidän tähtenne, Israelin heimo, sitä minkä teen, -
vaan oman pyhän nimeni tähden..."
"Ja pakanakansat tulevat tietämään, että minä olen Herra, sanoo Herra, -
Herra, kun minä osoitan teissä pyhyyteni heidän silmäinsä edessä."
Jumala asetti Israelin ennalleen uskollisuutensa tähden.
Hän halusi näyttää hyvyytensä maailmalle juutalaisten kautta.
Kautta historian kristityt ovat uskoneet juutalaisten ennalleen asettamiseen.
Charles Spurgeon sanoi 1800-luvulla ennen Israelin valtion perustamista: -
"Tulee päivä, jolloin kaikki juutalaiset kootaan taas yhteen.
Seurakunnan kirkkauden täyteys ei voi tulla ennen sitä."
Nykyisin nämä lupaukset toteutuvat omien silmiemme edessä.
Viime vuosikymmenten aikana kristityillä on ollut tärkeä rooli -
antisemitismin tarinan muuttamisessa. He ovat rakastaneet juutalaisia -
tarkoituksellisesti ja käytännöllisesti. Näemme Jumalan lupausten täyttyvän.
Israelin kautta kansakunnat tulevat tuntemaan Hänet.
Jeesuksen, juutalaisen Messiaan, seuraajana olet osa tätä tarinaa.
Uskosi ydin on juurtunut Jumalan juutalaisille antamiin lupauksiin.
Sakarja puhuu päivästä, jolloin ihmiset kaikista kansoista ja kielistä -
tulevat juutalaisten luo sanoen: -
"Haluamme kulkea kanssanne, sillä Jumala on kanssanne."
Kysy Jumalalta, mitä Hän haluaa sinun tekevän.
Ehkä pohdit, miten voisit auttaa. Tarinamme on koskettanut tuhansia, -
ja he ovat päättäneet sijoittaa osan varoistaan FIRMiin.
Heidän varansa menevät kokonaan Israelin tavoittamiseen evankeliumilla.
Hyvä tapa tähän on Tribe (heimo), joka koostuu avokätisistä ihmisistä.
He auttavat muuttamaan israelilaisten elämää Jeesuksen rakkaudella.
Voit olla mukana tarinan seuraavassa luvussa. Lähdetkö mukaan?
QR-koodista saat tietoa siitä, miten voit rukoilla ja antaa.
Suomennos: Anni Lähteenmäki